Алена Генадзеўна Пархімчык

Алена Генадзеўна Пархімчык (нар. 28 мая 1968, г. Мар’іна Горка, Пухавіцкі раён, Мінская вобласць) — беларускі эпідэміёлаг, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

 Біяграфія 
Нарадзілася 28 мая 1968 года ў г. Мар’іна Горка Пухавіцкага раёна Мінскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыла Мінскі дзяржаўны медыцынскі інстытут па спецыяльнасці «Санітарыя, гігіена, эпідэміялогія».

Працавала медсястрой кардыялагічнага аддзялення 5-й клінічнай бальніцы г. Мінска; памочнікам санітарнага ўрача, урачом-эпідэміёлагам аддзела эпідэміялогіі, урачом-гігіеністам санаддзела па гігіене харчавання Пухавіцкага раённага цэнтра гігіены і эпідэміялогіі; урачом-эпідэміёлагам супрацьэпідэмічнага аддзялення аддзела эпідэміялогіі, загадчыкам аддзялення эпіднагляду за ўнутрыбальнічнымі інфекцыямі, дэзынфекцыі і стэрылізацыі аддзела эпідэміялогіі, урачом-эпідэміёлагам (загадчыкам аддзялення эпіднагляду за ўнутрыбальнічнымі інфекцыямі, дэзынфекцыі і стэрылізацыі) аддзела эпідэміялогіі Мінскага абласнога цэнтра гігіены, эпідэміялогіі і грамадскага здароўя; урачом-гігіеністам аддзела гігіены Пухавіцкага раённага цэнтра гігіены і эпідэміялогіі; галоўным дзяржаўным санітарным урачом Пухавіцкага раёна Мінскай вобласці — галоўным урачом Пухавіцкага раённага цэнтра гігіены і эпідэміялогіі.

У 2024 годзе выбрана дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Пухавіцкай акругі № 65. Член Пастаяннай камісіі па аграрнай палітыцы.

 Узнагароды 
Узнагароджана Ганаровай граматай Нацыянальнага сходу Рэспублікі Беларусь, знакам «Выдатнік аховы здароўя Рэспублікі Беларусь».

 Сям’я 
Замужам, мае дачку і сына.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання